CELEX: 22013D0216
Language: sl
Date: 2013-12-13 00:00:00
Title: Sklep Skupnega odbora EGP št. 216/2013 z dne 13. decembra 2013 o spremembi Priloge I (Veterinarske in fitosanitarne zadeve) k Sporazumu EGP

22.5.2014   
            
            
               SL
            
            
               Uradni list Evropske unije
            
            
               L 154/6
            
         SKLEP SKUPNEGA ODBORA EGP
   št. 216/2013
   z dne 13. decembra 2013
   o spremembi Priloge I (Veterinarske in fitosanitarne zadeve) k Sporazumu EGP
   SKUPNI ODBOR EGP JE –
   ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti člena 98 Sporazuma EGP,
   ob upoštevanju naslednjega:
   
               (1)
            
            
               Izvedbeno uredbo Komisije (EU) št. 469/2013 z dne 22. maja 2013 o izdaji dovoljenja za DL-metionin, natrijevo sol DL-metionina, hidroksi analog metionina, kalcijevo sol hidroksi analoga metionina, izopropil ester hidroksi analoga metionina, DL-metionin, zaščiten s kopolimerom vinilpiridina/stirena, in DL-metionin, zaščiten z etilcelulozo, kot krmne dodatke (1), kakor je bila popravljena z UL L 145, 31.5.2013, str. 37, je treba vključiti v Sporazum EGP.
            
         
               (2)
            
            
               Izvedbeno uredbo Komisije (EU) št. 601/2013 z dne 24. junija 2013 o izdaji dovoljenja za kobaltov(II) acetat tetrahidrat, kobaltov(II) karbonat, kobaltov(II) karbonat hidroksid (2:3) monohidrat, kobaltov(II) sulfat heptahidrat in prevlečen granuliran kobaltov(II) karbonat hidroksid (2:3) monohidrat kot krmne dodatke (2) je treba vključiti v Sporazum EGP.
            
         
               (3)
            
            
               Izvedbeno uredbo Komisije (EU) št. 667/2013 z dne 12. julija 2013 o izdaji dovoljenja za diklazuril kot krmni dodatek za piščance za nesnice (imetnik dovoljenja Eli Lilly and Company Ltd) in o razveljavitvi Uredbe (ES) št. 162/2003 (3) je treba vključiti v Sporazum EGP.
            
         
               (4)
            
            
               Uredbo Komisije (EU) št. 691/2013 z dne 19. julija 2013 o spremembi Uredbe (ES) št. 152/2009 glede metod vzorčenja in analitskih metod (4) je treba vključiti v Sporazum EGP.
            
         
               (5)
            
            
               Izvedbena uredba (EU) št. 667/2013 razveljavlja Uredbo Komisije (ES) št. 162/2003 (5), ki je vključena v Sporazum EGP in jo je zato treba razveljaviti v okviru Sporazuma EGP.
            
         
               (6)
            
            
               Ta sklep se nanaša na zakonodajo v zvezi s krmili. Zakonodaja v zvezi s krmili se ne uporablja za Lihtenštajn, dokler se Sporazum med Evropsko skupnostjo in Švicarsko konfederacijo o trgovini s kmetijskimi proizvodi uporablja tudi za Lihtenštajn, kakor je navedeno v sektorskih prilagoditvah Priloge I k Sporazumu EGP. Ta sklep se zato ne uporablja za Lihtenštajn.
            
         
               (7)
            
            
               Prilogo I k Sporazumu EGP bi bilo zato treba ustrezno spremeniti –
            
         SPREJEL NASLEDNJI SKLEP:
   Člen 1
   Poglavje II Priloge I k Sporazumu EGP se spremeni:
   
               1.
            
            
               v točki 31o (Uredba Komisije (ES) št. 152/2009) se doda naslednja alinea:
               
                           „—
                        
                        
                           
                              32013 R 0691: Uredba Komisije (EU) št. 691/2013 z dne 19. julija 2013 (UL L 197, 20.7.2013, str. 1).“;
                        
                     
         
               2.
            
            
               za točko 83 (Izvedbena uredba Komisije (EU) št. 413/2013) se vstavijo naslednje točke:
               
                           „84.
                        
                        
                           
                              32013 R 0469: Izvedbena uredba Komisije (EU) št. 469/2013 z dne 22. maja 2013 o izdaji dovoljenja za DL-metionin, natrijevo sol DL-metionina, hidroksi analog metionina, kalcijevo sol hidroksi analoga metionina, izopropil ester hidroksi analoga metionina, DL-metionin, zaščiten s kopolimerom vinilpiridina/stirena, in DL-metionin, zaščiten z etilcelulozo, kot krmne dodatke (UL L 136, 23.5.2013, str. 1), kakor je bila popravljena z UL L 145, 31.5.2013, str. 37.
                        
                     
                           85.
                        
                        
                           
                              32013 R 0601: Izvedbena uredba Komisije (EU) št. 601/2013 z dne 24. junija 2013 o izdaji dovoljenja za kobaltov(II) acetat tetrahidrat, kobaltov(II) karbonat, kobaltov(II) karbonat hidroksid (2:3) monohidrat, kobaltov(II) sulfat heptahidrat in prevlečen granuliran kobaltov(II) karbonat hidroksid (2:3) monohidrat kot krmne dodatke (UL L 172, 25.6.2013, str. 14).
                        
                     
                           86.
                        
                        
                           
                              32013 R 0667: Izvedbena uredba Komisije (EU) št. 667/2013 z dne 12. julija 2013 o izdaji dovoljenja za diklazuril kot krmni dodatek za piščance za nesnice (imetnik dovoljenja Eli Lilly and Company Ltd) in o razveljavitvi Uredbe (ES) št. 162/2003 (UL L 192, 13.7.2013, str. 35).“;
                        
                     
         
               3.
            
            
               besedilo točke 37 (Uredba Komisije (ES) št. 162/2003) se črta.
            
         Člen 2
   Besedilo Izvedbene uredbe (EU) št. 469/2013, kakor je bila popravljena z UL L 145, 31.5.2013, str. 37, ter besedila izvedbenih uredb (EU) št. 601/2013 in (EU) št. 667/2013 ter Uredbe (EU) št. 691/2013 v islandskem in norveškem jeziku, ki se objavijo v Dopolnilu EGP k Uradnemu listu Evropske unije, so verodostojna.
   Člen 3
   Ta sklep začne veljati 14. decembra 2013 pod pogojem, da so bila predložena vsa uradna obvestila v skladu s členom 103(1) Sporazuma EGP (6).
   Člen 4
   Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
   
      V Bruslju, 13. decembra 2013
      
         
            Za Skupni odbor EGP
         
         
            Predsednik
         
         Thórir IBSEN
      
   
   
      (1)  UL L 136, 23.5.2013, str. 1.
   
      (2)  UL L 172, 25.6.2013, str. 14.
   
      (3)  UL L 192, 13.7.2013, str. 35.
   
      (4)  UL L 197, 20.7.2013, str. 1.
   
      (5)  UL L 26, 31.1.2003, str. 3.
   
      (6)  Navedena ni nobena ustavna zahteva.